Euroopa Parlamendi ja nõukogu määruse (EL) 2016/399 (mis käsitleb isikute üle piiri liikumist reguleerivaid liidu eeskirju (Schengeni piirieeskirjad)) artikli 2 lõikes 16 osutatud elamislubade ajakohastatud loetelu (1)

(2020/C 330/04)

Euroopa Parlamendi ja nõukogu 9. märtsi 2016. aasta määruse (EL) 2016/399 (mis käsitleb isikute üle piiri liikumist reguleerivaid liidu eeskirju (Schengeni piirieeskirjad)) (2) artikli 2 lõikes 16 osutatud elamislubade loetelu avaldamise alus on teave, mille liikmesriigid on edastanud komisjonile kooskõlas Schengeni piirieeskirjade artikliga 39.

Lisaks Euroopa Liidu Teatajas avaldatule on kättesaadav ka korrapäraselt ajakohastatav versioon rände ja siseasjade peadirektoraadi veebisaidil.

LIIKMESRIIKIDE VÄLJASTATUD ELAMISLUBADE LOETELU

TŠEHHI VABARIIK

Väljaandes ELT C 100, 16.3.2018 avaldatud loetelu asendamine

1) Ühtne vorm

A) Vastavalt ühtsele vormile välja antud elamisluba (isikutunnistus)

Ühtse vormi kohase ID-kaardina välja antav elamisluba nimetusega „Povolení k pobytu“. Elamisluba antakse kolmandate riikide kodanikele ja selle maksimaalne kehtivusaeg on 10 aastat.

i) Nõukogu 18. aprilli 2008. aasta määruse (EÜ) nr 380/2008 (millega muudetakse määrust (EÜ) nr 1030/2002, millega kehtestatakse ühtne elamisloavorm kolmandate riikide kodanike jaoks) kohaselt 4. juulist 2011 kuni 26. juunini 2020 ID-kaardina väljastatud elamisluba. Kasutusel kuni 2030. aasta juunini.

ii) Euroopa parlamendi ja nõukogu 25. oktoobri 2017. aasta määruse (EL) 2017/1954 (millega muudetakse nõukogu määrust (EÜ) nr 1030/2002, millega kehtestatakse ühtne elamisloavorm kolmandate riikide kodanike jaoks) kohaselt alates 27. juunist 2020 ID-kaardina väljastatud elamisluba.

B) Vastavalt ühtsele vormile välja antud elamisluba (kleebis)

Elamisluba, mis antakse välja reisidokumenti kinnitatava ühtsele vormile vastava kleebise kujul. Kleebist anti välja kuni 4. juulini 2011. Selle kleebise pikim kehtivusaeg on 10 aastat ja see on kasutuses kuni 4. juulini 2021. Seda kleebist kasutatakse ka diplomaatidele, konsulaarametnikele ja muudele diplomaatiliste esinduste töötajatele väljastatud elamisloadokumendina.

Elamisloa liik – eesmärkide loetelu

Väljale 6.4 sisestatud number – elamisloa liik Sisestatud numbrite tähendus Väljale 6.4 sisestatud number – elamisloa liik Sisestatud numbrite tähendus 0 Meditsiiniline eesmärk 49 Omanikule on antud rahvusvaheline kaitse (varjupaik) 2 Kultuurialane eesmärk 54 Omanikule on antud rahvusvaheline kaitse (täiendav kaitse) 4 Küllakutse 56 Teise liikmesriigi pikaajaline elanik 5 Poliitilised põhjused / ametlik kutse 57 Teise liikmesriigi pikaajalise elaniku pereliige 6 Äriline eesmärk (füüsilisest isikust ettevõtja) 58 Teadlase pereliige 7 Spordiga seotud tegevused 59 Teises liikmesriigis välja antud sinise kaardi omaniku pereliige 17-20 Perekondlikud / isiklikud põhjused 60 Kolmandate riikide kodanike perekonna taasühinemine 23 Eesmärgiks on õpingud, õpilasvahetus, tasustamata praktika või vabatahtlik teenistus (direktiiv 2004/114/EÜ) 67 Eelmine elamisluba tühistati 24 Eesmärgiks on õpingud, mida direktiiv 2004/114/EÜ ei hõlma 68 Tšehhi Vabariigi pikaajaline elanik 25 Eesmärgiks on teadusuuringud (direktiiv 2005/71/EÜ) 69 ELi pikaajaline elanik 27 Äriline eesmärk (tööleasumine) 78 Äriline eesmärk (investeerimine) 28 Sinise kaardi omanik 79 ICT (Ettevõtjasiseselt üleviidud töötaja) 36 Äriline eesmärk (ettevõtlus) 80 Mobile ICT (pikaajalist liikuvust kasutav ettevõtjasiseselt üleviidud töötaja) 41 Humanitaarsetel kaalutlustel antav elamisluba 88 Muud eesmärgid 42 Erilist tähelepanu väärivate põhjuste alusel antud elamisluba 91 Elamisluba (õigusakt nr 326/1999 Coll., mis käsitleb välismaalaste elamist Tšehhi Vabariigi territooriumil) 43 Riiklikud huvid või rahvusvaheline kohustus 95-98 Perekonna taasühinemine 47 Pikaajaline elamine – varasem rahvusvahelise kaitse taotleja 99 Muud eesmärgid 48 Alla 18-aastase alaealise elamisluba (perekondlikud põhjused)

Elamisloa ühtsel vormil esinevad ainult eespool nimetatud numbrid ja need on ette nähtud riigisiseseks kasutuseks peamiselt statistilistel eesmärkidel. Koos numbriga on elamisloal esitatud kohaldatavates direktiividega ette nähtud kohustuslikud märkused (number on esitatud enne märkusi). Siiski ei muuda number kohustuslike märkuste tähendust.

Direktiiv Kohustuslikud märkused riigikeeles Nõukogu 25. mai 2009. aasta direktiiv 2009/50/EÜ kolmandate riikide kodanike kõrget kvalifikatsiooni nõudva töö eesmärgil riiki sisenemise ja seal elamise tingimuste kohta Väli „elamisloa liik“: „modrá karta EU“ Väli „märkused“: „bývalý držitel modré karty EU“ Euroopa Parlamendi ja nõukogu 15. mai 2014. aasta direktiiv 2014/66/EL kolmandate riikide kodanike liikmesriiki sisenemise ja seal elamise tingimuste kohta ettevõtjasisese üleviimise korral Väli „elamisloa liik“: „ICT“ või „mobile ICT“ Nõukogu 25. novembri 2003. aasta direktiiv 2003/109/EÜ pikaajalistest elanikest kolmandate riikide kodanike staatuse kohta Väli „elamisloa liik“: „povolení k pobytu pro dlouhodobě pobývajícího rezidenta – ES“ Väli „märkused“: „Mezinárodní ochrana poskytnuta [liikmesriik] dne [kuupäev]“.

2) Kõik kolmandate riikide kodanikele välja antud muud dokumendid, mis on elamisloaga samaväärsed

A) Průkaz o pobytu rodinného příslušníka občana Evropské unie / Liidu kodaniku pereliikme elamisluba

Tumesinine volditud poogen, mille esilehel on hõbedases kirjas nimetus „Průkaz o pobytu rodinného příslušníka občana Evropské unie“ (dokumendi nimetus tšehhi keeles).

Alates 1. maist 2004 kuni 31. detsembrini 2012 anti seda dokumenti välja ELi kodanike pereliikmetele ajutise elamisloana. Selle dokumendi pikim kehtivusaeg on 5 aastat ja see on kasutuses kuni 31. detsembrini 2017.

Alates 1. juulist 2013 antakse selle asemel välja punktis B nimetatud dokumenti (Pobytová karta rodinného příslušníka občana Evropské unie).

B) Pobytová karta rodinného příslušníka občana Evropské unie / Liidu kodaniku pereliikme elamisluba

Tumesinine volditud poogen, mille esilehel on hõbedases kirjas nimetus „Pobytová karta rodinného příslušníka občana Evropské unie“ (dokumendi täpne nimetus tšehhi keeles).

Alates 1. jaanuarist 2013 antakse seda dokumenti välja ELi kodanike pereliikmetele (punktis A nimetatud dokumendi asemel) ajutise elamisloana.

C) Průkaz o povolení k trvalému pobytu / Alaline elamisluba

Tumeroheline volditud poogen, mille esilehel on hõbedases kirjas nimetus „Průkaz o povolení k trvalému pobytu“ (dokumendi täpne nimetus tšehhi keeles).

Kuni 14. augustini 2017 väljastati seda dokumenti ELi kodanike pereliikmetele alalise elamisloana. Alates 15. augustist 2017 antakse seda dokumenti välja alalise elamisloana ka Šveitsi, Norra, Islandi ja Liechtensteini kodanikele ja nende pereliikmetele. Alates 1. jaanuarist 2018 antakse seda dokumenti välja ka ELi kodanikele.

D) Potvrzení o přechodném pobytu na území (občané EU) / Tähtajalise elamisloa tõend (ELi kodanikud)

Sünteetilisest paberist neljaleheküljeline volditud dokument, mille esilehele on trükitud mustas kirjas „Potvrzení o přechodném pobytu na území“. Seda dokumenti antakse ajutise elamisloana välja ELi, Šveitsi, Norra, Islandi ja Liechtensteini kodanikele nende taotluse alusel .

E) Průkaz o povolení k trvalému pobytu občana Evropské unie / ELi kodaniku alaline elamisluba

Lilla volditud poogen, mille esilehel on hõbedases kirjas nimetus „Průkaz o povolení k trvalému pobytu občana Evropské unie“ (dokumendi täpne nimetus tšehhi keeles).

Kuni 2017. aasta lõpuni antakse seda dokumenti välja alalise elamisloana ELi kodanikele. Selle dokumendi pikim kehtivusaeg on 10 aastat ja see on kasutuses kuni 31. detsembrini 2027). Alates 1. jaanuarist 2018 asendatakse see dokument dokumendiga „Průkaz o povolení k trvalému pobytu“ (vt punktis C nimetatud dokument).

F) Průkaz o povolení k pobytu pro cizince / Välismaalase elamisluba

Heleroheline volditud poogen, mille esilehel on punases kirjas nimetus „Průkaz o povolení k pobytu pro cizince“ (dokumendi täpne nimetus tšehhi keeles).

Kuni 14. augustini 2017 anti seda dokumenti välja alalise elamisloana Šveitsi, Norra, Islandi ja Liechtensteini kodanikele ja ajutise elamisloana nende pereliikmetele. Alates 15. augustist 2017 antakse seda dokumenti välja ainult ajutise elamisloana ELi, Šveitsi, Norra, Islandi ja Liechtensteini kodanike pereliikmetele.

G) Průkaz povolení k pobytu azylanta / Varjupaiga saanud isikutele antav elamisluba

Hall volditud poogen, mille esilehel on mustas kirjas nimetus „Průkaz povolení k pobytu azylanta“ (dokumendi täpne nimetus tšehhi keeles). See dokument antakse välja isikutele, kellele on antud varjupaik. Ent alates 4. juulist 2011 antakse seda dokumenti välja ainult eriolukorras ja selle asemel antakse välja ühtses vormis isikutunnistus.

H) Průkaz oprávnění k pobytu osoby požívající doplňkové ochrany / Täiendava kaitse saanud isikutele antav elamisluba

Kollane volditud poogen, mille esilehel on mustas kirjas nimetus „Průkaz oprávnění k pobytu osoby požívající doplňkové ochrany“ (dokumendi täpne nimetus tšehhi keeles). See dokument antakse välja isikutele, kellele on antud ajutine kaitse. Ent alates 4. juulist 2011 antakse seda dokumenti välja ainult eriolukorras ja selle asemel antakse välja ühtses vormis isikutunnistus.

I) Diplomatický identifikační průkaz / Diplomaadi isikutunnistus

Diplomaatilise isikutunnistuse annab välja välisministeerium ja sellele kantakse järgmised märkused:

MÄRKUSED SELGITUS D Diplomaatiliste esinduste liikmed – diplomaatiline personal K Konsulaarasutuse töötajad – konsulaarametnikud MO/D Rahvusvaheliste organisatsioonide liikmed, kellel on diplomaatilised privileegid ja immuniteedid ATP Diplomaatiliste lähetuste haldus- ja tehniline personal KZ Konsulaarasutuse töötajad – konsulaartöötajad МО/ATP Rahvusvaheliste organisatsioonide liikmed, kellel on samad privileegid ja immuniteedid nagu diplomaatiliste lähetuste haldus- ja tehnilisel personalil MO Rahvusvaheliste organisatsioonide liikmed, kellel on vastavalt asjaomasele lepingule diplomaatilised privileegid ja immuniteedid SP või SP/K Diplomaatiliste esinduste või konsulaatide teenindavad töötajad SSO või SSO/K Diplomaatiliste esinduste või konsulaatide diplomaatide erateenistusse palgatud töötajad

iii) Kuni 14. augustini 2017 anti välja diplomaatilist isikutunnistust, mille esilehel on mustas kirjas nimetus „Diplomatický identifikační průkaz/Diplomatic Identity Card“. Selle isikutunnistuse pikim kehtivusaeg on 4 aastat ja see on kasutuses kuni augustini 2021.

iv) Alates 15. augustist 2017 antakse välja uut diplomaatilist isikutunnistust, mille esilehel on mustas kirjas nimetus „Identifikační průkaz a povolení k pobytu/Identity Card and long-term residence permit“.

See on kilega kaetud (lamineeritud) paberkaart mõõtmetega 105×74 mm. Kaardi esiküljel on omaniku foto ja märgitud tema nimi, kodakondsus, sünnikuupäev, sugu, amet, aadress ja isikutunnistuse kehtivusaeg. Tagaküljel on märge selle kohta, et kaart on ametlik isikut tõendav dokument ning tõendab lisaks sellele pikaajalise elamisloa olemasolu Tšehhi Vabariigis.

AUSTRIA

Väljaandes ELT C 345, 27.9.2018 avaldatud loetelu asendamine

Schengeni piirieeskirjade artikli 2 lõike 16 punkti a kohased elamisload

I. Nõukogu määrusega (EÜ) nr 1030/2002 kehtestatud ühtse vormi kohased elamisload — ID1 kaardina välja antav elukohatõend, mis on kooskõlas ühismeetmetega, mis põhinevad nõukogu 13. juuni 2002. aasta määrusel (EÜ) nr 1030/2002, millega kehtestatakse ühtne elamisloavorm kolmandate riikide kodanike jaoks. Anti Austrias välja ajavahemikus 1. jaanuar 2003 – 31. detsember 2005. — Kleebise vormis elamisluba, mis on kooskõlas ühismeetmetega, mis põhinevad nõukogu 13. juuni 2002. aasta määrusel (EÜ) nr 1030/2002, millega kehtestatakse ühtne elamisloavorm kolmandate riikide kodanike jaoks. Anti Austrias välja ajavahemikus 1. jaanuar 2005 – 31. detsember 2005. — Järgmised ID1 kaardina välja antavad elamisload: alaline elamisluba (Niederlassungsbewilligung), perekonnaliige (Familienangehörige), alaline riigis viibimine – EÜ (Daueraufenthalt - EG), alaline riigis viibimine – perekonnaliige (Daueraufenthalt-Familienangehöriger) ja ajutine elamisluba (Aufenthaltsbewilligung), mis on kooskõlas ühismeetmetega, mis põhinevad nõukogu 13. juuni 2002. aasta määrusel (EÜ) nr 1030/2002, millega kehtestatakse ühtne elamisloavorm kolmandate riikide kodanike jaoks. Antakse välja Austrias alates 1. jaanuarist 2006 Ajutisel elamisloal (Aufenthaltsbewilligung) on märgitud konkreetne eesmärk, milleks see luba välja anti. „Ajutist elamisluba“ (Aufenthaltsbewilligung) võib välja anda järgmistel eesmärkidel: ettevõtjasiseselt üleviidud töötaja (ICT), lähetatud töötaja, füüsilisest isikust ettevõtja, palgalise töö erijuhtumid, õpilane, vabatahtlik, perekonna taasühinemine. Ettevõtjasisese üleviimise (ettevõtjasiseselt üleviidud töötaja ja liikuvust kasutav ettevõtjasiseselt üleviidud töötaja) eesmärgil antavat ajutist elamisluba (Aufenthaltsbewilligung) antakse välja alates 1. oktoobrist 2017. Õpilase („Student“), vabatahtliku töö ja teadlaste liikuvuse eesmärgil antavat ajutist elamisluba (Aufenthaltsbewilligung) antakse välja alates 1. septembrist 2018. Üliõpilase („Studierender“) eesmärgil antavat ajutist elamisluba (Aufenthaltsbewilligung) anti välja kuni 31. augustini 2018. Alalist elamisluba (Niederlassungsbewilligung) võib välja anda ilma täiendavate üksikasjadeta või järgmistel põhjustel: välja arvatud tulutoov tegevus ja ülalpeetav. Alates 1. oktoobrist 2017 võib alalist elamisluba (Niederlassungsbewilligung) välja anda ka kategooriatele „teadustöötaja“, „kunstnik“ ja „palgalise töö erijuhtumid“. Alalist elamisluba (Niederlassungsbewilligung) anti Austrias välja kuni 30. juunini 2011 kategooriatele „olulise tähtsusega tööjõud“, „piiramatu“ ja „piiratud“. Elamislube märkega „alaline riigis viibimine – EÜ“ (Daueraufenthalt - EG) ja „alaline riigis viibimine – perekonnaliige“ (Daueraufenthalt-Familienangehöriger) anti Austrias välja kuni 31. detsembrini 2013. Elamisluba märkega „riigis viibimist ja riigis elamist käsitleva seaduse paragrahv 69a“ (NAG) (Aufenthaltsbewilligung) anti Austrias välja kuni 31. detsembrini 2013. Kuni 30. detsembrini 2017 väljastati Austrias ajutisi elamislube (Aufenthaltsbewilligung) ka rotatsiooni korras töötajatele, kunstnikele ja teadustöötajatele. — ID1 kaardina välja antavad punane-valge-punane kaart (Rot-Weiß-Rot-Karte), punane-valge- punane kaart pluss (Rot-Weiß-Rot-Karte plus) ja ELi sinine kaart (Blaue Karte EU) kooskõlas ühismeetmetega, mis põhinevad nõukogu 13. juuni 2002. aasta määrusel (EÜ) nr 1030/2002, millega kehtestatakse ühtne elamisloavorm kolmandate riikide kodanike jaoks. Antakse Austrias välja alates 1. juulist 2011. — Elamisluba märkega „alaline riigis viibimine – EL“ (Daueraufenthalt-EU) kooskõlas ühismeetmetega, mis põhinevad nõukogu 13. juuni 2002. aasta määrusel (EÜ) nr 1030/2002, millega kehtestatakse ühtne elamisloavorm kolmandate riikide kodanike jaoks Antakse välja Austrias alates 1. jaanuarist 2014. — Elamisluba märkega „elamisõigus pluss“ (Aufenthaltsberechtigung plus) vastavalt Austria föderaalses ametlikus väljaandes I nr 100/2005 avaldatud varjupaigaseaduse paragrahvi 55 lõikele 1 või paragrahvi 56 lõikele 1 on kooskõlas Austria föderaalses ametlikus väljaandes I nr 38/2011 avaldatud riigis viibimist ja riigis elamist käsitleva seaduse (NAG) paragrahvi 41a lõike 9 ja paragrahvi 43 lõike 3 seniste sätetega. Antakse Austrias välja alates 1. jaanuarist 2014. — Elamisluba märkega „elamisõigus“ (Aufenthaltsberechtigung) vastavalt Austria föderaalses ametlikus väljaandes I nr 100/2005 avaldatud varjupaigaseaduse paragrahvi 55 lõikele 2 või paragrahvi 56 lõikele 2 on kooskõlas Austria föderaalses ametlikus väljaandes I nr 38/2011 avaldatud riigis viibimist ja riigis elamist käsitleva seaduse paragrahvi 43 lõigete 3 ja 4 kohase varasema alalise elamisloaga (Niederlassungsbewilligung). Antakse Austrias välja alates 1. jaanuarist 2014. — Elamisloaga, millel on märge „elamisõigus erikaitse eesmärgil“ (Aufenthaltsberechtigung aus besonderem Schutz) vastavalt Austria föderaalses ametlikus väljaandes I nr 100/2005 avaldatud varjupaigaseaduse paragrahvile 57, tagatakse Austrias endiselt 29. aprilli 2004. aasta direktiivi 2004/81/EÜ (elamisloa väljaandmise kohta pädevate asutustega koostööd tegevatele kolmandate riikide kodanikele, kes on inimkaubanduse ohvrid või kelle ebaseaduslikule sisserändele on kaasa aidatud) järgimine. Varem anti kõnealuseid elamislube välja Austria föderaalses ametlikus väljaandes I nr 38/2011 avaldatud riigis viibimist ja riigis elamist käsitleva seaduse paragrahvi 69a lõike 1 alusel. Antakse Austrias välja alates 1. jaanuarist 2014.

II. Elamisload, mida vastavalt direktiivile 2004/38 ei pea välja andma ühtse vormi kohaselt — Direktiivi 2004/38/EÜ kohane elamisluba, mis annab liidu õiguse kohast elamisõigust omava EMP riigi kodaniku kolmanda riigi kodanikust pereliikmele õiguse viibida liidus kauem kui kolm kuud, ei vasta nõukogu 13. juuni 2002. aasta määruses (EÜ) nr 1030/2002 (millega kehtestatakse ühtne elamisloavorm kolmandate riikide kodanike jaoks) kehtestatud ühtsele vormile. — Direktiivi 2004/38/EÜ kohane elamisluba, millega antakse EMP riikide kodanike pereliikmetele alaline elamisõigus, mis on pikem kui kolm kuud, ei vasta nõukogu 13. juuni 2002. aasta määruses (EÜ) nr 1030/2002 (millega kehtestatakse ühtne elamisloavorm kolmandate riikide kodanike jaoks) kehtestatud ühtsele vormile.

Muud dokumendid, mis annavad õiguse Austria territooriumil viibida või sellele uuesti siseneda (vastavalt Schengeni piirieeskirjade artikli 2 lõike 16 punktile b)

— Privileege ja immuniteete omavale isikule Euroopa asjade, integratsiooni ja välisministeeriumi poolt välja antud punane, kollane, sinine, roheline, pruun, hall ja oranž isikut tõendav fotoga dokument, mis väljastatakse kaardi vormis.

— Privileege ja immuniteete omavale isikule Euroopa asjade, integratsiooni ja välisministeeriumi poolt välja antud helehall isikut tõendav fotoga dokument, mis antakse välja kaardi vormis ning millel on märge järgmise kategooria kohta: punane, oranž, kollane, roheline, sinine, pruun või hall.

— Dokument, mis tõendab varjupaiga saamise õigust omava isiku staatust vastavalt 2005. aasta varjupaigaseaduse paragrahvile 3 või varasemale õigusele – selleks on tavaliselt konventsioonikohane reisidokument (antakse Austrias välja alates 28. augustist 2006) või vastavalt 2005. aasta varjupaigaseaduse paragrahvile 51a varjupaiga saamise õigust omava isiku kaart (välja antud välismaalastele, kes esitasid enne 15. novembrit 2015 rahvusvahelise kaitse taotluse ja said selle staatuse alates 1. juunist 2016).

— Dokument, mis tõendab täiendava kaitse saamise õigust omava isiku staatust vastavalt 2005. aasta varjupaigaseaduse paragrahvile 8 või varasemale õigusele – selleks on tavaliselt kaart, mis on välja antud täiendava kaitse saamise õigusega isikutele vastavalt 2005. aasta varjupaigaseaduse paragrahvile 52.

— Euroopa Liidu piirides toimuvate õpilasreiside osalejate nimekiri kooskõlas nõukogu 30. novembri 1994. aasta otsusega ühismeetme kohta reisimisvõimaluste loomiseks kolmandate riikide kooliõpilastele, kes elavad ELi liikmesriigis.

— „Kinnitus seadusliku riigis viibimise kohta vastavalt välismaalaste politsei seaduse (FPG) paragrahvi 31 lõike 1 punktile 5“ / „Pikendamistaotlus vastavalt välismaalaste politsei seaduse paragrahvi 2 lõike 4 punktile 17a“ koos kehtiva reisidokumendiga.

— Välismaalaste tööseaduse (Ausländerbeschäftigungsgesetz) § 32c kohane tööluba koos Austrias hooajatöölistele antava kehtiva või aegunud pikaajalise (D-liiki) viisaga või välismaalaste politsei tegevust reguleeriva seaduse (Fremdenpolizeigesetz) § 22a kohaselt antava viisaga.

— Tähtajatu elamisluba – antakse välja 1992. aasta välismaalaste seaduse (FrG) paragrahvi 6 lõike 1 punkti 1 kohase tavalise viisa vormis (anti välja templijäljendina nii Austria ametiasutuste kui ka välisesinduste poolt kuni 31. detsembrini 1992).

— Rohelise kleebise vormis elamisluba seerianumbrini 790000.

— Rohelise ja valge kleebise vormis elamisluba alates seerianumbrist 790001.

— Kleebise vormis elamisluba, mis on kooskõlas nõukogu 16. detsembri 1996. aasta ühismeetmega 97/11/JSK, mis käsitleb ühtset elamisloavormi, EÜT L 7, 10.1.1997 (anti Austrias välja ajavahemikus 1. jaanuar 1998 – 31. detsember 2004).

— Kinnitus Austriasse sisenemise õiguse kohta vastavalt riigis viibimist ja riigis elamist käsitleva seaduse paragrahvile 24 või varjupaigaseaduse paragrahvile 59 (NAG) rohelist ja sinist värvi kleebise vormis.

LÄTI

Väljaandes ELT C 304, 9.9.2014 avaldatud loetelu asendamine

1. Määruse (EÜ) nr 562/2006 artikli 2 lõike 15 punktiga a hõlmatud elamisload:

— Uzturēšanās atļauja Elamisluba kleebise vormis, mida anti välja kuni 31. märtsini 2012.

— Uzturēšanās atļauja Elamisluba elektroonse isikutunnistuse (eID-kaardi) vormis, mida antakse välja alates 1. aprillist 2012. Selline luba antakse välja järgmistele isikutele: — kolmanda riigi kodanik, kellel on selleks õigus direktiivi 2004/38/EÜ alusel; loale kantakse märge „Liidu kodaniku pereliikme elamisluba“ või „Liidu kodaniku pereliikme alaline elamisluba“; — kolmanda riigi kodanik, kellel ei ole selleks õigust direktiivi 2004/38/EÜ alusel.

— Savienības pilsoņa ģimenes locekļa uzturēšanās atļauja Liidu kodaniku pereliikme elamisluba. See on ELi/EMP/Šveitsi Konföderatsiooni kodaniku kolmanda riigi kodanikust pereliikme ajutine elamisluba; A5 formaadis, integreeritud turvaelementidega; anti välja kuni 31. märtsini 2012.

— Savienības pilsoņa ģimenes locekļa pastāvīgās uzturēšanās atļauja Liidu kodaniku pereliikme alaline elamisluba. See on ELi/EMP/Šveitsi Konföderatsiooni kodaniku kolmanda riigi kodanikust pereliikme alaline elamisluba; A5 formaadis, integreeritud turvaelementidega; anti välja kuni 31. märtsini 2012.

2. Määruse (EÜ) nr 562/2006 artikli 2 lõike 15 punktiga b hõlmatud elamisload:

— Latvijas Republikas nepilsoņa pase Läti välismaalase pass, lilla. Selline pass antakse välja Läti mittekodanikule, kellel on Läti õigusaktide kohaselt õigus Lätis elada ja sinna naasta. Mittekodaniku staatus on võrdne Läti alalise elamisloa kasutaja staatusega. Välismaalase passi kasutajal ei ole Lätis elamiseks ja Lätti naasmiseks elamisluba vaja.

— Läti välismaalase isikutunnistus, eID-kaardi vormis. Selline tunnistus antakse välja Läti mittekodanikule, kellel on Läti õigusaktide kohaselt õigus Lätis elada ja sinna naasta. Mittekodaniku staatus on võrdne Läti alalise elamisloa kasutaja staatusega. Välismaalase isikutunnistuse kasutajal ei ole Lätis elamiseks ja Lätti naasmiseks elamisluba vaja.

— Bezvalstnieka ceļošanas dokuments Kodakondsuseta isiku reisidokument, pruun. Selline dokument antakse välja isikule, kelle Läti on tunnistanud kodakondsuseta isikuks; Läti õigusaktide kohaselt on kodakondsuseta isikul õigus Lätis elada ja Lätti naasta. Kodakondsuseta isiku reisidokumendi kasutajal ei ole Lätis elamiseks ja pärast välisreisi Lätti naasmiseks elamisluba vaja.

— Bēgļa ceļošanas dokuments Pagulase reisidokument, sinine. Selline dokument antakse välja isikule, kelle Läti on tunnistanud pagulaseks; Läti õigusaktide kohaselt on pagulasel õigus Lätis elada ja Lätti naasta. Pagulase reisidokumendi kasutajal ei ole Lätis elamiseks ja pärast välisreisi Lätti naasmiseks elamisluba vaja.

— Ceļošanas dokuments (alternatīvais statuss) Täiendava kaitse seisundi saanud isiku reisidokument, sinine. Selline dokument antakse välja isikule, kellele Läti on andnud täiendava kaitse seisundi ja kes ei saa oma eelmisest asukohariigist reisidokumenti; Läti õigusaktide kohaselt on sellisel isikul õigus Lätis elada ja Lätti naasta. Täiendava kaitse seisundi saanud isiku reisidokumendi kasutajal ei ole Lätis elamiseks ja pärast välisreisi Lätti naasmiseks elamisluba vaja.

— Ceļotāju saraksts izglītības iestādes ekskursijām Eiropas Savienībā Euroopa Liidu siseste kooliekskursioonidel osalevate reisijate nimekiri.

— Nacionālo bruņoto spēku izsniegtā identifikācijas karte Isikutunnistus, mille Läti relvajõud on välja andnud Põhja-Atlandi Lepingu Organisatsiooni ja Euroopa Liidu liikmesriikide relvajõudude sõjaväelastele, relvajõududes töötavatele tsiviilisikutele, nende sõjaväelaste ja tsiviilisikute ülalpeetavatele ning muudele relvajõududega seotud isikutele.

Välisministeeriumi väljastatavad isikutunnistused (vt lisa 20).

Eelmiste väljaannete loetelu

ELT C 247, 13.10.2006, lk 1.

ELT C 153, 6.7.2007, lk 5.

ELT C 192, 18.8.2007, lk 11.

ELT C 271, 14.11.2007, lk 14.

ELT C 57, 1.3.2008, lk 31.

ELT C 134, 31.5.2008, lk 14.

ELT C 207, 14.8.2008, lk 12.

ELT C 331, 21.12.2008, lk 13.

ELT C 3, 8.1.2009, lk 5.

ELT C 64, 19.3.2009, lk 15.

ELT C 198, 22.8.2009, lk 9.

ELT C 239, 6.10.2009, lk 2.

ELT C 298, 8.12.2009, lk 15.

ELT C 308, 18.12.2009, lk 20.

ELT C 35, 12.2.2010, lk 5.

ELT C 82, 30.3.2010, lk 26.

ELT C 103, 22.4.2010, lk 8.

ELT C 108, 7.4.2011, lk 6.

ELT C 157, 27.5.2011, lk 5.

ELT C 201, 8.7.2011, lk 1.

ELT C 216, 22.7.2011, lk 26.

ELT C 283, 27.9.2011, lk 7.

ELT C 199, 7.7.2012, lk 5.

ELT C 214, 20.7.2012, lk 7.

ELT C 298, 4.10.2012, lk 4.

ELT C 51, 22.2.2013, lk 6.

ELT C 75, 14.3.2013, lk 8.

ELT C 77, 15.3.2014, lk 4.

ELT C 118, 17.4.2014, lk 9.

ELT C 200, 28.6.2014, lk 59.

ELT C 304, 9.9.2014, lk 3.

ELT C 390, 5.11.2014, lk 12.

ELT C 210, 26.6.2015, lk 5.

ELT C 286, 29.8.2015, lk 3.

ELT C 151, 28.4.2016, lk 4.

ELT C 16, 18.1.2017, lk 5.

ELT C 69, 4.3.2017, lk 6.

ELT C 94, 25.3.2017, lk 3.

ELT C 297, 8.9.2017, lk 3.

ELT C 343, 13.10.2017, lk 12.

ELT C 100, 16.3.2018, lk 25.

ELT C 144, 25.4.2018, lk 8.

ELT C 173, 22.5.2018, lk 6.

ELT C 222, 26.6.2018, lk 12.

ELT C 248, 16.7.2018, lk 4.

ELT C 269, 31.7.2018, lk 27.

ELT C 345, 27.9.2018. lk 5.

ELT C 27, 22.1.2019. lk 8.

ELT C 34, 28.1.2019, lk 4.

ELT C 46, 5.2.2019, lk 5.

(1) Vt eelmiste väljaannete loetelu käesoleva dokumendi lõpus.

(2) ELT L 77, 23.3.2016, lk 1.